**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 6/2560**

**วันพฤหัสบดีที่ 1 มิถุนายน พ.ศ. 2560 เวลา 09.00 น.
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.อ.สุกิจ อรุณฤกษ์ถวิล ผู้กำกับการสถานีตำรวจภูธรพรหมบุรี

3. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี.

4. นายจิรวัฒน์ วิเศษชลหาร ปศุสัตว์อำเภอพรหมบุรี

 5.นายวิสุทธิ์ รอดคำ สาธารณสุขอำเภอพรหมบุรี

6. นางสาวพรกนก สุขอุดม พัฒนาการอำเภอพรหมบุรี

7. **นายชาญวุธ สนธิ** สรรพากรพื้นที่สาขาพรหมบุรี

8. นางสมคิด ตั๋วสมพงษ์ เกษตรอำเภอพรหมบุรี

9. ร.ต.มานิต พัดนาก รักษาการแทนสัสดีอำเภอพรหมบุรี

8. ร.ท.ธีระยุทธ มาภู่ ผบ.มว.2 ชป.พท.ที่6 (ป.พัน.711) (แทน)

9. นายสมฤทธิ์ ปัญญายงค์ ผู้จัดการการไฟฟ้าส่วนภูมิภาค สาขาพรหมบุรี

10.นางพิกุล งามเลิศ ผอ.กศน.อำเภอพรหมบุรี (แทน)

11. นางจินตนา โตอิ่ม ผู้จัดการ ธกส. สาขาพรหมบุรี

12. นางชนัญชิดา นุ่มหอม นายกเทศมนตรีตำบลบางน้ำเชี่ยว (แทน)

13. นายธนบดี พรมจันทร์ นายกเทศมนตรีตำบลพรหมบุรี (แทน)

14. พ.จ.อ.อนิรุธ วงษ์หนองแวง นายกองค์การบริหารส่วนตำบลโรงช้าง (แทน)

15. นายดิเรก ผ่องทรัพย์ นายกองค์การบริหารส่วนตำบลบ้านหม้อ (แทน)

16. พ.อ.อ.สมเดช สุขเรืองรอง นายกองค์การบริหารส่วนตำบลบ้านแป้ง (แทน)

17. น.ส.เบญจวรรณ สังข์วงษ์ นายกองค์การบริหารส่วนตำบลพระงาม (แทน)

19. นายสมบัติ สุขสบาย ประธานกลุ่มโรงเรียนพรหมพัฒนา

20. นายเสน่ห์ พัฒน์พันธุ์ ประธานกลุ่มโรงเรียนปัญจามิตร

21. ด.ต.นิเวสน์ สายนาค คณะธรรมมาภิบาลจังหวัด

22. นายสิทธิชัย เครือทิวา กรรมการธรรมมาภิบาลจังหวัด

23. นางอรทัย ลาภานันท์ คณะธรรมมาภิบาลจังหวัด

18. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

19. นายบุญธรรม สินเขียวพงศ์ กำนันตำบลบางน้ำเชี่ยว

20. นายโอภาส ขำเจริญ กำนันตำบลบ้านแป้ง

21. นายประสิทธิ์ นนท์วงษ์ กำนันตำบลบ้านหม้อ

22. นายมานะ ผลทับทิม กำนันตำบลพระงาม

23. นายมาโนจน์ ภู่ระหงษ์ กำนันตำบลโรงช้าง

24. นายอนันต์ ทองประทีป กำนันตำบลหัวป่า

25. นายเจษฎา ปาลวัฒน์ ปลัดอำเภอ

26. นางบุษยา เกตุแก้ว ปลัดอำเภอ

27. นายณัฐวุฒิ เรืองสม ปลัดอำเภอ

28. นางพีรภาว์ แก่นเสน ปลัดอำเภอ

29. นางสาวจินตนา ทาภักดี ปลัดอำเภอ

**ผู้ไม่มาประชุม** 1. **นางสาวละเมียด โพธิ์งาม** ที่ดินอำเภอพรหมบุรี (ติดราชการ)

2. นายภูวเดช มังสาทอง นายกองค์การบริหารส่วนตำบลพระงาม (ติดราชการ)

 3.นายทวีป ผูกโพธิ์ นายกองค์การบริหารส่วนตำบลบ้านหม้อ (ติดราชการ)

**มติที่ประชุม รับทราบ**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 6/2560 ประจำเดือน มิถุนายน 2560 และดำเนินการประชุมตามระเบียบวาระการประชุม ดังนี้

**ระเบียบวาระที่ 1** เรื่อง  **เรื่องประธานแจ้งที่ประชุมทราบ**

**- ไม่มี –**

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 5/2560 เมื่อวันพุธที่ 3 พฤษภาคม 2560**

 **สามารถเปิดดูได้ทางเว็บไซต์ www. Phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

3.1 ที่ทำการปกครองอำเภอพรหมบุรี

 **1) เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน กรกฎาคม 2560 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันอังคารที่ 4 กรกฎาคม 2560 เวลา 09.00 น. เป็นต้นไป ณ หอประชุม

 อำเภอพรหมบุรี หากมีการเปลี่ยนแปลงวัน เวลา จะแจ้งให้ทราบอีกครั้ง

**2) เรื่อง ขอขอบคุณ**

🖝การจัดงานเทศกาลกินปลาและของดีเมืองสิงห์บุรี ครั้งที่ 22

 **อำเภอพรหมบุรี ขอขอบคุณ ส่วนราชการ องค์กรปกครองส่วนท้องถิ่น ทุกแห่ง กำนัน ผู้ใหญ่บ้าน ฯลฯ สมาชิกกิ่งกาชาด ทุกท่าน ที่เข้าร่วมงานเทศกาลกินปลาและของดีเมืองสิงห์บุรี ครั้งที่ 22 ดังนี้**

 **1. กิจกรรมขบวนแห่งานเทศกาลกินปลาฯ เมื่อวันที่ 5 พฤษภาคม 2560**

 **2. กิจกรรมประกวดร้องเพลง** “ลูกทุ่งเสียงทอง ท้องที่เมืองสิงห์บุรี”**เมื่อวันที่ 7 พฤษภาคม 2560**

 **3. กิจกรรมการออกร้านมัจฉากาชาด วันที่ 12 พฤษภาคม 2560**

 🖝การเข้าร่วมกิจกรรม หน่วยบำบัดทุกข์ บำรุงสุข สร้างรอยยิ้มให้ประชาชน

**อำเภอพรหมบุรี ขอขอบคุณ องค์การบริหารส่วนตำบลโรงช้าง กำนัน ผู้ใหญ่บ้าน แพทย์ประจำตำบล สารวัตรกำนัน ผู้ช่วยผู้ใหญ่บ้าน ตำบลโรงช้าง ทุกท่านที่ให้ความร่วมมือในการจัดสถานที่และขอขอบคุณ ส่วนราชการ ทุกส่วน กำนัน ผู้ใหญ่บ้าน ฯลฯ ทุกท่านที่เข้าร่วมกิจกรรมหน่วยบำบัดทุกข์ บำรุงสุข สร้างรอยยิ้มให้ประชาชน ในวันที่ 23 พฤษภาคม 2560 ณ วัดเทพมงคล ตำบลโรงช้าง อำเภอพรหมบุรี**

 **3) เรื่อง การจัดพิธีถวายดอกไม้จันทน์ของประชาชนในส่วนภูมิภาค**

คณะรัฐมนตรีได้มีมติเมื่อวันที่ 25 เมษายน พ.ศ. 2560 เห็นชอบการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ตามที่สำนักงานปลัดสำนักนายกรัฐมนตรีเสนอ โดยให้จังหวัด/อำเภอ คัดเลือกวัดหรือสถานที่เหมาะสม เพื่อใช้เป็นสถานที่จัดพิธีถวายดอกไม้จันทน์และเผาดอกไม้จันทน์ จังหวัด/อำเภอละ 1 แห่ง (ยกเว้นอำเภอเมือง ให้จัดร่วมกับจังหวัด)

อำเภอพรหมบุรี (โดยที่ประชุมคณะสงฆ์) พิจารณาคัดเลือกสถานที่จัดพิธีถวายดอกไม้จันทน์และเผาดอกไม้จันทน์ ณ วัดกุฎีทอง ตำบลบางน้ำเชี่ยว อำเภอพรหมบุรี จังหวัดสิงห์บุรี ซึ่งอำเภอพรหมบุรีจะได้มีคำสั่งแต่งตั้งคณะกรรมการ/คณะทำงานการเตรียมความพร้อมเกี่ยวกับพิธีถวายดอกไม้จันทน์ของภาคประชาชน ประกอบด้วย ส่วนราชการ/องค์กรปกครองส่วนท้องถิ่น กำนัน ผู้ใหญ่บ้าน ฯลฯ รายละเอียดจะได้ประชุมคณะกรรมการ/คณะทำงานในวันที่ 8 มิถุนายน 2560 เวลา 09.30 น. ณ หอประชุมอำเภอพรหมบุรี

**-**3-

**4) เรื่อง โครงการประชุมมอบนโยบายสำคัญของรัฐบาลและกระทรวงมหาดไทยในส่วนภูมิภาค**

 ด้วยอำเภอพรหมบุรี ได้รับแจ้งจากจังหวัดสิงห์บุรีว่า กระทรวงมหาดไทย ได้จัดทำโครงการประชุมมอบนโยบายสำคัญของรัฐบาลและกระทรวงมหาดไทยส่วนภูมิภาค โดยดำเนินการจัดประชุมฯ ภาคละ 1 แห่ง รวม 4 ครั้ง เพื่อให้ผู้บริหารของกระทรวงมหาดไทยได้มอบนโยบายและแนวทางการขับเคลื่อนนโยบายสำคัญของรัฐบาลและกระทรวงมหาดไทยให้แก่ผู้ปกครองท้องที่ (กำนันและผู้ใหญ่บ้าน) เพื่อให้การดำเนินโครงการเป็นไปด้วยความเรียบร้อย และบรรลุวัตถุประสงค์ของโครงการฯ อำเภอพรหมบุรี จึงให้ท่านดำเนินการ ดังนี้

1. ให้กำนันทุกตำบล เข้าร่วมประชุมฯ ณ ศูนย์การประชุมระดับภาค ในวันที่ 15 มิถุนายน 2560 ณ หอประชุมมหาวิทยาลัยเทคโนโลยีราชมงคลสุวรรณภูมิ อำเภอพระนครศรีอยุธยา จังหวัดพระนครศรีอยุธยา ตั้งแต่เวลา 12.30 น. การแต่งกายเครื่องแบบปฏิบัติราชการสีกากี โดยให้กำนันมาลงลายมือชื่อในบัญชีรายชื่อลงทะเบียน ณ ที่ทำการปกครองอำเภอพรหมบุรี กลุ่มบริหารงานปกครอง ชั้น 2 ภายในวันที่ 5 มิถุนายน 2560 เพื่อรวบรวมบัญชีรายชื่อฯ ส่งให้ที่ทำการปกครองจังหวัดสิงห์บุรี สำหรับค่าพาหนะในการเดินทาง กรมการปกครองได้จัดสรรงบประมาณให้กำนัน คนละ 750 บาท โดยให้กำนันส่งเอกสารการเบิกจ่ายได้ที่ฝ่ายการเงินและบัญชีอำเภอพรหมบุรี

2. ให้กำนันแจ้ง ผู้ ใหญ่บ้าน แพทย์ประจำตำบล สารวัตรกำนัน และผู้ช่วยผู้ใหญ่บ้าน ทุกคน เข้าร่วมรับชมการประชุมผ่านระบบ DOPA Channel ในวันที่ 15 มิถุนายน 2560 ณ ห้องประชุมอำเภอพรหมบุรี ตั้งแต่เวลา 12.30 น. การแต่งกายชุดสุภาพ

 **5) เรื่อง การขับเคลื่อนแผนปฏิบัติการ “จังหวัดสะอาด 3Rs ประชารัฐ จังหวัดสิงห์บุรี”**

ด้วยอำเภอพรหมบุรี ได้รับแจ้งจากจังหวัดสิงห์บุรีว่า รัฐบาลโดยคณะรัฐมนตรีได้มีมติเมื่อ วันที่ 3 พฤษภาคม 2559เห็นด้วยกับแผนแม่บทการบริหารจัดการขยะมูลฝอยของประเทศ (พ.ศ. 2559-2564)และได้มอบหมายให้กระทรวงมหาดไทยบูรณาการร่วมกับกระทรวงทรัพยากรธรรมชาติและสิ่งแวดล้อมในการจัดทำแผนปฏิบัติ “ประเทศไทยไร้ขยะ” ตามแนวทาง “ประชารัฐ” ระยะ 1 ปี โดยใช้หลัก 3ช คือ การใช้น้อย ใช้ซ้ำ และนำกลับมาใช้ใหม่ (3Rs Recuse Reuse Recycle) ซึ่งจังหวัดสิงห์บุรี ได้แต่งตั้งคณะทำงานด้านการบริหารจัดการขยะมูลฝอย ชุมชน “จังหวัดสะอาด” “ภายใต้ยุทธการ “200 วัน สู่จังหวัดไร้ขยะ” ขึ้น ซึ่งในการขับเคลื่อนแผนปฏิบัติการฯ กำหนดให้ทุกภาคส่วนมีส่วนร่วมในการขับเคลื่อน โดยจังหวัดให้ที่ทำการปกครองจังหวัดรับผิดชอบการมีส่วนร่วมของกำนัน ผู้ใหญ่บ้าน ฯลฯ ในการบริหารจัดการขยะมูลฝอยและของเสียอันตรายอย่างถูกหลักวิชาการ และได้กำหนดเป้าหมายการดำเนินงาน ดังนี้

1. ร้อยละ 40 ของหมู่บ้านในพื้นที่สามารถเป็นต้นแบบการลดและคัดแยกขยะมูลฝอย

2. ร้อยละ 100 ของหมู่บ้านมีการจัดตั้ง “จุดรวบรวมขยะอันตรายชุมชน”

เพื่อให้การขับเคลื่อนแผนปฏิบัติการ “จังหวัดสะอาด 3Rs ประชารัฐ จังหวัดสิงห์บุรี” เป็นต้นไปตามเป้าหมายที่กำหนดภายในเดือนกันยายน 2560 จึงให้กำนัน ผู้ใหญ่บ้าน ดำเนินการ ดังนี้

1. ให้กำนัน ผู้ใหญ่บ้าน ฯลฯ ให้การสนับสนุนการขับเคลื่อนแผนปฏิบัติการ โดยประสานความร่วมมือกับองค์กรปกครองส่วนท้องถิ่นในพื้นที่ เพื่อให้มีหมู่บ้านต้นแบบการลดหรือคัดแยกขยะมูลฝอยอย่างน้อยร้อยละ 40 ของหมู่บ้าน และให้ทุกหมู่บ้าน (ร้อยละ 100 ) มีการจัดตั้งจุดรวบรวมขยะอันตรายชุมชน

2. องค์กรปกครองส่วนท้องถิ่น จะจัดหาถังหรือภาชนะในการรวบรวมขยะอันตราย และให้กำนัน ผู้ใหญ่บ้าน พิจารณากำหนดจุดที่ตั้ง รวมทั้งประชาสัมพันธ์ให้ราษฎรในพื้นที่ทราบ เพื่อให้ความร่วมมือในการกำจัดขยะอันตรายในชุมชน โดยอาจใช้เสียงตามสายหรือการประชุมวาระต่างๆ

3. ให้กำนัน ผู้ใหญ่บ้าน พิจารณาให้คณะกรรมการหมู่บ้าน คณะกรรมการกลางหมู่บ้านอาสาพัฒนาและป้องกันตนเอง หรือกรรมการคุ้มมีส่วนร่วมในการขับเคลื่อน เพื่อให้เกิดความตระหนักและ เกิดการมีส่วนร่วมอย่างทั่วถึง

4. จังหวัดถือเป็นนโยบายสำคัญเร่งด่วน จึงขอกำชับกำนัน ผู้ใหญ่บ้าน ฯลฯ ให้ความสำคัญและให้การสนับสนุนการขับเคลื่อนแผนปฏิบัติการฯ แล้วรายงานผลการดำเนินงานให้อำเภอทราบทุกวันที่ 1 ของเดือน เริ่มตั้งแต่เดือน มิถุนายน 2560 เป็นต้นไป

-4-

 **6) เรื่อง แนวทางการดำเนินการป้องกันเด็กจมน้ำ**

จังหวัดสิงห์บุรีได้รับแจ้งจากกระทรวงมหาดไทยว่า ได้รับข้อมูลจากกรมควบคุมโรคว่าการจมน้ำเป็นสาเหตุการเสียชีวิตอันดับหนึ่งของเด็กในอายุต่ำกว่า 15 ปี ตั้งแต่ปี 2550-2559 ได้สูญเสียเด็กไทยจากการจมน้ำไปแล้วถึง 10,156 คน ช่วงปิดเทอมภาคฤดูร้อน (มีนาคม-พฤษภาคม) พบว่ามีเด็กจมน้ำเสียชีวิตสูงที่สุดในปี พ.ศ. 2559 มีเด็กจมน้ำเสียชีวิตช่วงปิดเทอม 197 คน กลุ่มอายุ 5-9 ปี เป็นกลุ่มเสี่ยงสูงที่สุด แหล่งน้ำที่พบเด็กจมน้ำเสียชีวิตสูงที่สุด คือ แหล่งน้ำตามธรรมชาติ แหล่งน้ำเพื่อการเกษตร คลอง อ่างเก็บน้ำ ทั้งนี้ กระทรวงสาธารณสุขเห็นความสำคัญและกำหนดเรื่องในแผนยุทธศาสตร์ชาติ 20 ปี (พ.ศ.2560-2579) โดยใช้กลยุทธ์หลัก คือการสร้างทีมผู้ก่อการดี (Merit Maker) ป้องกันการจมน้ำ ซึ่งเน้นให้ชุมชนเข้ามามีส่วนร่วมและพึ่งตนเองได้

 อำเภอพรหมบุรีจึงให้องค์กรปกครองส่วนท้องถิ่น กำนัน ผู้ใหญ่บ้าน และหน่วยงานที่เกี่ยวข้องดำเนินการเพื่อความปลอดภัยจากการจมน้ำตามแนวทางปฏิบัติ ดังนี้

 1. ให้ทุกหมู่บ้านร่วมกันสำรวจแหล่งน้ำเสี่ยงที่มีอยู่ในพื้นที่ และมีการจัดการเพื่อให้เกิดความปลอดภัย

 2. แหล่งน้ำเพื่อการเกษตร/แหล่งน้ำชุมชน ให้มีการสร้างรั้ว ติดป้ายคำเตือน ป้ายบอกระดับความลึกของน้ำ มีอุปกรณ์ช่วยคนตกน้ำ เช่น ถังแกลลอนพลาสติกเปล่าผูกเชือก ไม้และนกหวีดหรือระฆังไว้บริเวณแหล่งน้ำเสี่ยง เป็นระยะ

 3. ให้กำนัน ผู้ใหญ่บ้าน เฝ้าระวังแจ้งเตือนและประชาสัมพันธ์ให้ประชาชนในชุมชนทราบถึงอันตรายและวิธีการป้องกันการจมน้ำและครอบครัวที่มีเด็กอายุต่ำกว่า 2 ปี ให้ใช้คอกกั้นเด็กหรือกำหนดพื้นที่เล่นน้ำที่ปลอดภัยให้แก่เด็ก

 4. ให้ศูนย์พัฒนาเด็กเล็กมีการจัดการแหล่งน้ำเสี่ยงในห้องน้ำ และแหล่งน้ำโดยรอบเพื่อไม่ให้เด็กสามารถเข้าถึงได้

 5.ให้องค์กรปกครองส่วนท้องถิ่น และหน่วยงานภาคการศึกษาสนับสนุนให้เด็กอายุ 5 ปี ขึ้นไป ได้เรียนว่ายน้ำเพื่อเอาชีวิตรอด เช่น การลอยตัวในน้ำเพื่อรอคนมาช่วยเหลือ การใช้อุปกรณ์ช่วยในการลอยตัวและวิธีการช่วยเหลือที่ถูกต้อง

 6. ให้ทุกหน่วยงานในพื้นที่มีการบูรณาการสร้างทีมเครือข่ายผู้ก่อการดี (Merit Maker) เพื่อดำเนินงานป้องกันการจมน้ำให้ได้อย่างน้อยตำบลละ 1 ทีม

 **7) เรื่อง การรับฟังความคิดเห็นเพื่อสร้างความสามัคคีปรองดอง**

ตามที่จังหวัดสิงห์บุรี แจ้งให้ทุกอำเภอดำเนินการจัดเวทีรับฟังความคิดเห็นเพื่อสร้างความสามัคคีปรองดอง ซึ่งข้อมูลผลจากการรับฟังความคิดเห็นของกลุ่มบุคคลมีกล่าวถึงประเด็นการปฏิบัติงานของส่วนราชการ (อำเภอพรหมบุรีจัดเวทีฯ 31 มีนาคม 2560)

 จังหวัดให้อำเภอพิจารณาดำเนินการ 2 ประเด็น คือ ประเด็นความแตกแยกเมื่อมีการเลือกผู้ใหญ่บ้าน และประเด็นการบุกรุกที่สาธารณะ ดังนี้

 1. ประเด็นที่ 1 ความแตกแยกเมื่อมีการเลือกผู้ใหญ่บ้าน

 ในทางปฏิบัติหมู่บ้านที่อำเภอประกาศให้มีการเลือกผู้ใหญ่บ้าน อำเภอจะแต่งตั้งคณะกรรมการไปประชุมชี้แจงในหมู่บ้าน ทำความเข้าใจบุคคลที่จะลงสมัครผู้ใหญ่บ้านและประชาชนผู้มีสิทธิเลือกผู้ใหญ่บ้านเกี่ยวกับกฎหมาย ระเบียบ ในการเลือกผู้ใหญ่บ้าน เพื่อให้เกิดความสุจริต เที่ยงธรรมและโปร่งใส ในขณะเดียวกันก็ได้ชี้แจงเน้นย้ำให้ผู้ที่จะลงสมัครและประชาชนในหมู่บ้าน รู้แพ้ รู้ชนะ รู้อภัย ไม่สร้างความแตกแยกในหมู่บ้าน ยอมรับในผลของการเลือก

 2. ประเด็นที่ 2 การบุกรุกที่สาธารณะ

 ตามพระราชบัญญัติลักษณะปกครองท้องที่ พุทธศักราช 2457 มาตรา 40 มาตรา 117 มาตรา 122 กำหนดให้นายอำเภอ องค์กรปกครองส่วนท้องถิ่น กำนัน มีหน้าที่ตรวจตรา ดูแลรักษาคุ้มครองป้องกันที่ดินอันเป็นสาธารณสมบัติของแผ่นดิน ซึ่งในการประชุมประจำเดือนของอำเภอ

-5-

นายอำเภอจะเน้นย้ำ กำนัน ผู้ใหญ่บ้าน องค์กรปกครองส่วนท้องถิ่น ให้ถือปฏิบัติเป็นเรื่องสำคัญ เช่น การชี้ระวังแนวเขตที่ดินสาธารณะ ซึ่งติดกับที่ดินเอกชนที่ขอยื่นรังวัด การตรวจสอบแก้ไขปัญหาเรื่องร้องเรียนเกี่ยวกับที่สาธารณะประโยชน์

 **8) เรื่อง การขับเคลื่อนอำเภอคุณธรรมตามรอยพระยุคลบาท ประจำปีงบประมาณ พ.ศ.2560**

อำเภอพรหมบุรี กำหนดดำเนินการขับเคลื่อนอำเภอคุณธรรมตามรอยพระยุคลบาท

ประจำปีงบประมาณ พ.ศ.2560 โดยกำหนดดำเนินกิจกรรม 3 กิจกรรม ประกอบด้วย

 1) โครงการสร้างความปรองดองสมานฉันท์โดยใช้หลักธรรมทางพระพุทธศาสนา โดยจัดให้การแสดงพระธรรมเทศนาในที่ประชุมประจำเดือนในแต่ละเดือน และมอบหมายให้กำนัน ผู้ใหญ่บ้าน ฯลฯ แต่ละตำบลรับผิดชอบในการนิมนต์พระสงฆ์เพื่อแสดงพระธรรมเทศนา

 2) โครงการหัวหน้าส่วนราชการพบนักเรียนหน้าเสาธง โดยนายอำเภอพรหมบุรี พร้อมหัวหน้าส่วนราชการ ผู้บริหารท้องถิ่น กำนัน ผู้ใหญ่บ้าน ไปพบปะกับนักเรียนหน้าเสาธงในแต่ละโรงเรียนตามแผนที่กำหนด เริ่มดำเนินการครั้งแรกในวันที่ 13 มิถุนายน 2560 ณ โรงเรียนพรหมบุรีรัชดาภิเษก

 3) โครงการเข้าวัดทำบุญ พัฒนาจิต ชีวิตมั่นคง โดยการร่วมทำบุญในวันพระตามวัด

ต่าง ๆ ในแต่ละตำบล เดือนละ 1 ครั้ง เริ่มดำเนินการครั้งแรกในวันที่ 23 มิถุนายน 2560 เวลา 06.30 น. ณ วัดพรหมบุรี ตำบลพรหมบุรี

 **9) เรื่อง การรับบริจาคโลหิต**

เหล่ากาชาดจังหวัดสิงห์บุรี ร่วมกับโรงพยาบาลสิงห์บุรี กำหนดออกรับบริจาคโลหิต ในวันที่ 21 มิถุนายน 2560 เวลา 08.30-12.00 น. ณ หอประชุมอำเภอพรหมบุรี อำเภอจึงขอเชิญส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ร่วม บริจาคโลหิตในวันดังกล่าว และขอให้ดำเนินการดังนี้

 - สาธารณสุขอำเภอ ให้จัดหา อสม. เข้าร่วมบริจาคโลหิตหมู่บ้านละ 1 คน

 - องค์กรปกครองส่วนท้องถิ่นทุกแห่ง ให้จัดหาผู้บริจาคโลหิต แห่งละไม่น้อยกว่า 3 คน

 - กำนัน ผู้ใหญ่บ้าน ให้จัดหาผู้บริจาคโลหิต หมู่บ้านละ ๓ คน

 ส่งรายชื่อผู้บริจาคโลหิตให้อำเภอทราบภายในวันที่ 15 มิถุนายน 2560

 **7) เรื่อง การเข้าร่วมกิจกรรม ของกำนัน ผู้ใหญ่บ้าน ฯลฯ**

สืบเนื่องจากการประชุมคณะกรมการจังหวัด เมื่อวันที่ 29 พฤษภาคม 2560 ท่านรองผู้ว่าราชการจังหวัด ท่านรองพงศ์รัตน์ ภิรมย์รัตน์ ได้กล่าวถึงการเข้าร่วมงานพิธีบำเพ็ญกุศลถวายพระบาทสมเด็จพระปรมินทร มหาภูมิพลอดุลยเดช บรมนาถบพิตร เมื่อวันอังคารที่ 23 พฤษภาคม 2560 เวลา 18.00 น. ณ ลานอเนกประสงค์ วัดพระนอนจักรสีห์วรวิหาร โดยจังหวัดกำหนดให้แต่ละอำเภอนำ กำนัน ผู้ใหญ่บ้าน ฯลฯ โดยอำเภอพรหมบุรี ได้รับหมอบหมายให้นำมวลชนเข้าร่วมพิธีดังกล่าว จำนวน 150 คน โดยจังหวัดได้จัดเก้าอี้ไว้สำหรับผู้เข้าร่วมพิธีตามจำนวนที่มอบหมาย ปรากฏว่ามีผู้เข้าร่วมพิธีน้อยกว่าจำนวนที่ตั้งไว้ จึงเน้นย้ำให้กำนัน ผู้ใหญ่บ้าน ฯลฯ ทุกคน ให้ความสำคัญในการเข้าร่วมกิจกรรมที่สำคัญ ทั้งในระดับจังหวัดและระดับอำเภอ

**มติที่ประชุม รับทราบ**

ระเบียบวาระที่ 4 **เรื่อง ข้อราชการของส่วนราชการต่างๆ**

 **4.๑ ส่วนราชการอื่นๆ**

  **1. สำนักงานพัฒนาชุมชนอำเภอ**

 **เรื่อง การจัดเก็บข้อมูลพื้นฐานระดับหมู่บ้าน (กชช.2ค.) ปี 2560**

ขอความร่วมมือ หมู่บ้านในเขต อบต. ส่งแบบสอบถามให้สำนักงานพัฒนาชุมชนอำเภอพรหมบุรี ภายในวันที่ 9 พฤษภาคม 2560 เพื่อให้เจ้าหน้าที่บันทึกข้อมูล เพื่อส่งจังหวัดต่อไป

-6-

**เรื่อง การคัดเลือกคณะกรรมการพัฒนาสตรี**

เนื่องจากคณะกรรมการพัฒนาสตรีหมู่บ้าน (กพสม.) คณะกรรมการพัฒนาสตรีตำบล (กพสต.)

และคณะกรรมการพัฒนาบทบาทสตรีอำเภอ (กพสอ.) ได้หมดวาระในการดำรงตำแหน่ง แล้วจึงขอให้ทุกหมู่บ้าน ประสานกับพัฒนากรประจำตำบล เพื่อลงไปคัดเลือกคณะกรรมการพัฒนาสตรีหมู่บ้าน (กพสม.) จำนวน 9 -15 คน และคณะกรรมการพัฒนาสตรีตำบล (กพสต.) จำนวน 9 คน ให้แล้วเสร็จภายในเดือน พฤษภาคม 2560 เพื่อที่อำเภอจะได้ดำเนินการคัดเลือก คณะกรรมการพัฒนาสตรีอำเภอ (กพสอ.) ต่อไป ซึ่งคณะกรรมการพัฒนาสตรีชุดใหม่นี้ จะมีวาระการดำรงตำแหน่ง ตั้งแต่วันที่ 1 ตุลาคม 2560 จนถึง วันที่ 30 กันยายน 2564

**มติที่ประชุม รับทราบ**

 **4.1 สำนักงานสาธารณสุขอำเภอพรหมบุรี**

 **1. เรื่อง ขอความร่วมมือประชาสัมพันธ์**

สำนักงานสาธารณสุขอำเภอพรหมบุรี ขอประชาสัมพันธ์แจ้งเตือนการเฝ้าระวังโรคหลอดเลือดในสมองอุดตันและเส้นเลือดหัวใจตีบ โดยมีอาการเบื้องตนดังนี้

1.โรคหลอดเลือดในสมองอุดต้น จะมีอาการ หน้าเบี้ยว ปากเบี้ยว ข้างใดข้างหนึ่ง แขน ขา อ่อนแรง ข้างใดข้างหนึ่ง พูดไม่ชัด ซึ่งหากพบว่ามีอาการดังกล่าว ให้รีบไปพบแพทย์ไม่เกิด 4 ชั่วโมง ซึ่งแพทย์สามารถฉีดยาละลายลิ้มเลือดและมีโอกาสหายเป็นปกติได้

2.โรคเส้นเลือดหัวใจตีบ หากพบว่ามีอาการแน่นหน้าอกอย่างรุนแรง มีอาการใจสั่น โดยมีอาการหน้าซีดเป็นลมร่วมด้วย ให้รีบไปพบแพทย์ ภายใน 10 – 20 ชั่วโมง หากไม่สะดวกเรื่องยานพาหนะให้โทรไปที่เบอร์ 1669

**2. เรื่อง การรณรงค์การฉีดวัคซีนป้องกันโรคไข้หวัดใหญ่ 3 สายพันธุ์**

สาธารณสุขอำเภอจะดำเนินการฉีดวัคซีนป้องกันโรคไข้หวัดใหญ่ โดยเป็นวัคซีนรวมจำนวน 3 สายพันธุ์ โดยมีกลุ่มเป้าหมายแรก คือ หญิงที่ตั้งครรภ์ ตั้งแต่ 4 เดือนขึ้นไป ต้องได้รับการฉีด และเด็กที่มีอายุ ตั้งแต่ 6 – 2 ปี และผู้ที่มีโรคประจำตัว เช่น เบาหวาน ความดัน และผู้ที่มีอายุตั้งแต่ 65 ปี ขึ้นไป ให้ไปลงทะเบียนได้ที่ โรงพยาบาลส่งเสริมสุขภาพตำบลในพื้นที่

**มติที่ประชุม รับทราบ**

**4.3 สำนักงานเกษตรอำเภอพรหมบุรี**

 **เรื่อง แจ้งเตือนเกษตรกรที่ปลูกข้าวในฤดูฝน**

 เนื่องด้วยในสภาพอากาศในปัจจุบันเข้าสู่ช่วงฤดูฝน ทำให้เกิดฝนตกหนัก จึงขอแจ้งเตือนประชาสัมพันธ์ให้เกษตรกรผู้ปลูกข้าวและผู้ที่ปลูกพืชทั่วไป ให้ติดตามสถานการณ์การเกิดฝนกับกรมอุตุนิยมวิทยาอย่างใกล้ชิด เพื่อป้องกันพืชผลเสียหาย

 **เรื่อง การขึ้นทะเบียนเกษตรกร**

 สำนักงานเกษตรอำเภอขอแจ้งกำหนดการลงพื้นที่ขึ้นทะเบียนเกษตรกร ช่วงระหว่างวันที่ 20 – 30 มิถุนายน 2560 สำหรับรายละเอียดวัน เวลา และพื้นที่ จะแจ้งกำนันแต่ละตำบลทราบอีกครั้ง

 **4.4 หน่วยทหาร ป.71 พัน 712**

 **เรื่อง การสร้างความสามัคคีปรองดอง**

หน่วยทหาร ขอประชาสัมพันธ์ให้กำนัน ผู้ใหญ่บ้าน ฯลฯ สร้างความสามัคคีปรองดองของคนในชุมชน เช่น การทำกิจกรรมสาธารณะประโยชน์ร่วมกัน การทำความสะอาดของชองชุมชน เป็นต้น

 **เรื่อง การร้องเรียนผ่านศูนย์ดำรงธรรม**

 ขอความร่วมมือกำนัน ผู้ใหญ่บ้าน ฯลฯ แจ้งให้ประชาชนในหมู่บ้าน หากมีการร้องเรียนหรือการขอรับการช่วยเหลือในเรื่องต่างๆ ขอให้ยื่นเรื่องผ่านศูนย์ดำรงธรรมของอำเภอเพื่อจะได้ดำเนินการช่วยเหลือในเบื้องต้น ก่อนเข้าไปยื่นเรื่องที่ศูนย์ดำรงธรรมของจังหวัด

-7-

 **4.4 สำนักงานปศุสัตว์อำเภอพรหมบุรี**

 **1. เรื่อง การดำเนินการฉีดวัคซีนป้องกันโรคพิษสุนัขบ้า**

สำนักงานปศุสัตว์ได้ดำเนินการฉีดวัคซีนไปแล้ว ในเขตพื้นที่ ตำบลบ้านแป้ง ตำบลบางน้ำเชี่ยว และตำบลพรหมบุรี สำหรับอีก 4 ตำบลที่เหลือ ต้องระงับการฉีดชั่วคราว เนื่องจากวัคซีนที่สั่งนำเข้ามาถูกระงับการนำเข้า หากมีการเปลี่ยนแปลงสำนักงานปศุสัตว์จะแจ้งให้ทราบอีกครั้ง

**มติที่ประชุม รับทราบ**

 **4.3 สถานีตำรวจภูธรพรหมบุรี**

 **🖝เรื่อง การปฏิบัติหน้าที่ของสถานีตำรวจภูธรพรหมบุรี**

สถานีตำรวจภูธรพรหมบุรีขอแจ้งผลการปฏิบัติงานของเจ้าหน้าที่ตำรวจ ประจำเดือนพฤษภาคม 2560 ดังนี้

1. คดีเกี่ยวกับชีวิตร่างกาย เพศ เกิดเหตุ คดี
2. คดีเกี่ยวกับทรัพย์ รับแจ้งเหตุ 3 คดี ผู้ต้องหา - คน
3. คดีความผิดพิเศษ พ.ร.บ. ห้ามเรียกเก็บดอกเบี้ยเกินอัตรา รับแจ้ง 1 ราย ผู้ต้องหา 1 คน
4. ผลการจับกุมยาเสพติดข้อหาครอบครองเพื่อจำหน่าย จับกุมได้ 2 ราย ผู้ต้องหา 2 คน
5. ผลการจับกุมยาเสพติดข้อหาครอบครอง จับกุมได้ 3 ราย ผู้ต้องหา 3 คน
6. ผลการจับกุมข้อหาครอบครองกัญชาโดยไม่ได้รับอนุญาต จับกุมได้ - ราย ผู้ต้องหา - คน ของกลางกัญชา - กรัม
7. การพนันอื่นๆ รับแจ้ง 3 ราย ผู้ต้องหา 9 คน

**มติที่ประชุม รับทราบ**

**ชมรมกำนัน ผู้ใหญ่บ้าน อำเภอพรหมบุรี**

**เรื่อง ขอแจ้งภารกิจของกำนัน ผู้ใหญ่บ้าน ฯลฯ ประจำเดือนมิถุนายน 2560**

 1.เวรทำความสะอาดประจำเดือนมิถุนายน 2560 ตำบลพรหมบุรีรับผิดชอบ

 2. ขอขอบคุณกำนัน ผู้ใหญ่บ้าน ฯลฯ ทุกท่าน ที่เข้าร่วมกิจกรรมในการจัดงานเทศกาลกินปลาและของดีเมืองสิงห์บุรี ครั้งที่ 22 ปี 2560

 3. การเข้าร่วมกิจกรรมต่างๆ ของกำนัน ผู้ใหญ่บ้าน ฯลฯ สืบเนื่องจากที่ท่านนายอำเภอพรหมบุรี ได้แจ้งไว้ในเบื้องต้น ชมรมกำนัน ผู้ใหญ่บ้าน ฯลฯ จึงขอแจ้งระเบียบในการเข้าร่วมกิจกรรมต่างๆ หากกำนัน ผู้ใหญ่บ้าน ฯลฯ ท่านใดที่ไม่เข้าร่วมกิจกรรม ทางชมรมจะให้เสมียนตราอำเภอดำเนินการ หักเงิน กิจกรรมละ 200 บาท สำหรับท่านใดที่ไม่เข้าร่วมประชุมประจำเดือน จะหักเดือนละ 500 บาท โดยเริ่มตั้งแต่เดือนมิถุนายน 2560 เป็นต้นไป สำหรับท่านใดมีความประสงค์ที่จะขอลาเนื่องในโอกาสต่างๆให้ยื่นใบลาได้ที่ฝ่ายปกครองโดยตรงโดยผ่านการพิจารณาของกำนัน และผู้ใหญ่บ้าน ในหมู่นั้นๆ และท่านจะต้องให้คนเข้าร่วมกิจกรรมแทน

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

 (ลงชื่อ) วิจิตรา วันจำแก้ว ผู้จดบันทึกรายงานการประชุม

 (นางสาววิจิตรา วันจำแก้ว)

 (ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)